MUMPS

MUMPS (Massachusetts General Hospital Utility Multi-Programming System), eller M, er et generelt programmeringsspråk med innebygget støtte for ACID (Atomic, Consistent, Isolated, and Durable) transaksjonsprosessering. Database-orienteringen skiller språket fra andre generelle programmeringsspråk, og gir direkte tilgang til databasen via program-variabler og arrayer.

M-databasen er en nøkkel/verdi-database optimalisert for rask transaksjonsprosessering.  Som sådan er den «skjemaløs» eller «skjemafri» og hjemmehørende i NoSQL-klassen. Internt lagrer M data i multidimensjonale hierarkiske sparse arrays (også kjent som nøkkelverdinoder, undertrær eller assosialivt minne).  Hver tabell kan ha opp til 32 dimensjoner.  En variabel kan betraktes som et tabellelement uten indeks (null dimensjoner).  Noder med vaierende antall dimensjoner (inkludert null dimensjoner) kan sameksistere i samme tabell.

Det mest uvanlige aspektet ved MUMPS er at databasen aksesseres gjennom variabler i stedet for via tradisjonelle queries. At programmer kan bruke samme syntaks uavhengig av om data befinner seg i flyktig hukommelse (RAM) eller permanent hukommelse (disk), legger til rette for høy ytelse og ekstrem fleksibilitet.

MUMPS ble utviklet på en Digital PDP-7 prosessor i 1966, først for internt bruk på sykehuset (Massachusetts General Hospital), senere med enorm spredning i helsesektoren. Allerede i 1977 ble det definert en ANSI-standard for språket (ANSI X11.1-1977). Systemet ble portet til PDP-11, VAX og flere plattformer i 70-årene, inklusive en versjon for Intels 8080-prosessor i 1978. Versjoner for CP/M og IBM PC ble tilgjengelige i hhv. 1981 og 1984. 

Språket benyttes fortsatt av mange sykehus og banker for å oppnå en rask dataprosessering. Siste standardiserte versjon er ANSI X11.1-1995, som ble lansert den 8. desember 1995.

Referanser

Eksterne lenker 
 
  M Technology and MUMPS Language FAQ (1999) Generell kilde.
  Mumps Programming Language Interpreter (GPL) av Kevin O'Kane, University of Northern Iowa
  MDC - MUMPS Development Committee

Programmeringsspråk
PDP-operativsystemer
DEC operativsystemer
PDP-11
Programvare fra 1966
1966 i USA